
Uvod 

Ova knjiga stvaralaštvo vodi na višu evolutivnu razinu. 

Iznad postojećeg materijalističkog, redukcionističkog i egocentričnog 

svjetonazora. 

Vodi u svijet neograničene moći pojedinca. 

Što je psihotronika? 



Psihotronika je sposobnost upravljanja sviješću i vitalnim funkcijama druge osobe na daljinu. 

Taj pojam je na konferenciji psihotroničara u Moskvi 1968. podrazumijevao širok opseg 
istraživanja, od vančulnog opažanja i telepatije do izvantjelesnih iskustava, ali je posljednjih 
desetljeća sveden na sposobnost upravljanja sviješću ciljane osobe ili skupine ljudi. 

Taj termin su koristili i sovjetski znanstvenici za vrijeme hladnog rata, u nizu parapsiholoških 
istraživanja koja su se provodila u 14 istraživačkih instituta, sa ciljem razvoja mentalnih 
sposobnosti, koje bi se koristile za vojne ciljeve. 

Prvo zanimanje sovjetskih znanstvenika za parapsihološke pojave počelo je u dvadesetim 
godinama prošlog stoljeća. Fiziolog Leonid Kažinski, potaknut osobnim parapsihološkim 
iskustvima, pokrenuo je niz pokusa s telepatskim utjecajima. Njegov je pristup u skladu s 
vladajućim svjetonazorom dijalektičkog materijalizma bio usmjeren na neurofiziologiju i 
biologiju. Shvaćao je realnost telepatskog utjecaja, želio gaje objasniti i unaprijediti, 
proučavanjem strukture ljudskog mozga. Njegov rad nastavio je Leonid Vasiljev, također 
vođen materijalističkim svjetonazorom. Istraživanja su ubrzo prekinuta, da bi se nastavila 
šezdesetih godina, pod okriljem KGB-a i GRU-a (vojna obavještajna agencija), potaknuta sve 
prisutnijom parapsihološkom praksom na Zapadu. 

Koji je bio cilj sovjetskih znanstvenika i tajnih službi? 

Cilj je bio istražiti mogućnost djelovanja na svijest neprijatelja, od utjecaja na odluke 

političara i vojnog vrha, do mogućnosti likvidacije mentalnom sugestijom. 

Da bi to ostvarili, eksperimentirali su sa nadarenim pojedincima poput Nine Kulagine, čije 

su psihokinetičke demonstracije šezdesetih i sedamdesetih godina bile pomno proučavane i 

snimane. Prilikom poznatog pokusa 10.3.1970. u Lenjingradskom laboratoriju, nakon uspjeha 

sa pomicanjem predmeta, željeli su proučiti mogući utjecaj na ljudsku fiziologiju i 

neurologiju. 

Ako Kulagina može mentalnom koncentracijom pomicati predmete i tako prkositi zakonu 
gravitacije, logično je bilo pokušati i sa njezinim utjecajem na vitalne funkcije. Cilj je bio 
jasan, upotreba mentalnih sposobnosti da bi se «nevidljivom silom» djelovalo na neprijatelja 
koji je udaljen tisućama kilometara. 

Sovjetska su istraživanja uspjela potvrditi takve mogućnosti ali su učinci bili skromni. . 

Danas se u području proučavanja i podučavanja utjecaja na daljinu javljaju mnogi entuzijasti, 
po mom mišljenju, svi su temeljno na krivom tragu, i zbog toga, u najboljem slučaju, postižu 
slabe rezultate. 

Osnovni pojam koji uporno prati sve istraživače i praktičare je PSI — neka vrsta nepoznate 
sile koja putuje kroz prostor i vrijeme, od pošiljatelja do primatelja a koju se još uvijek ne 
može otkriti uređajima. Dakle, koncept lokalnog univerzuma kakvog opisuje klasična fizika. 
Tim tragom idu i suvremeni istraživači koji većinom odustaju od nadarenih pojedinaca i 
okreću se psihotroničkim tehnologijama. Najnoviji pokušaji služe se mikrovalnim snopom 
određene frekvencije, koji je usmjeren izravno prema cilju utjecaja. 

Istina, mikrovalovi prodiru kroz lubanju i mogu utjecati na neurološke funkcije. Poznato je da 
je CIA pokrenula istraživački projekt naziva «Pandora», koji je ostvario odlične rezultate u 
klasificiranju različitih neuronskih signala za različite mentalne funkcije. 

Prema toj klasifikaciji mikrovalna oružja zaista mogu mijenjati svijest i programirati ljudski 
mentalni sklop. Ali... koja je stvarna učinkovitost takve psihotroničke tehnologije? 
Trebalo bi doslovno ispuniti čitave gradove i države mikrovalnim odašiljačima, da bi se 
ostvarila paranoja potpune kontrole građana, a utjecaj na neki cilj udaljen tisućama 
kilometara još je u području znanstvene fantastike. 

Može li pojedinac razviti svoje mentalne sposobnosti i do koje razine mogu biti djelotvorna, 
demonstrirao sam u knjizi «Psihotronika». Ova knjiga je nastavak teoretskog i praktičnog 
proučavanja tih sposobnosti sa ciljem stvaranja konstruktivnog okvira u kojem bi se 
psihotronika kao prirodna sposobnost ljudskog uma mogla razvijati. 

Što je umjetnost? 



Definicija iz Wikipedije: 

«Umjetnost je osobita ljudska djelatnost čije se značenje konstituira u složenom 
komunikacijskom procesu između umjetnika, umjetničkog djela i publike. Različita su 
značenja pridavana umjetnosti u različitim povijesnim razdobljima, no od početka modernog 
doba skloni smo umjetnosti pridavati slijedeće osobine: svaka pojedina umjetnost posjeduje 
vlastiti visoko razvijeni i autonomni jezik; umjetnost ima neovisnu i slobodnu poziciju u 
društvu; umjetnost nema društveno propisanu svrhu; svrha umjetnosti leži u ispunjavanju 
njene modernistički definirane prirode, koju određuju ideje slobode, imaginacije, 
individualnosti, otkrića, eksperimenta, pobune, ljepote, istine, pravde». 

Očito, ovakva široka i općenita definicija sugerira komunikaciju između pojedinca i 
kolektivne svijesti kroz kreativni izražaj. To je i najbolja definicija. Pojedinac stvara 
kolektivnu svijest uranjanjem u svoj subjektivni svijet. 

Ako nešto odgovara ovako širokoj definiciji umjetnosti, onda je to - psihotronika. Oduvijek 
sam psihotroničke sposobnosti i promatrao u tom svijetlu. Svaka je podijela stvaralačkih 
procesa samo uvjetna. Subjektivna kreacija koja postaje objektivna stvarnost, prožimanje 
pojedinca i univerzalnog okruženja u potpunosti njegovih kreativnih sposobnosti. 

Ima li smisla potisnuti sposobnost psihotroničkog djelovanja tjekom umjetničkog stvaranja? 
Da lije umjetnično stvaranje dovoljno cjelovito bez svijesti o međupovezanosti u kolektivno 
mentalno polje? Da lije umjetnički izražaj dovoljno dobar ako ostane neshvaćena subjektivna 
kreacija koja ne uzrokuje promjene u svijesti promatrača? Da lije ikada stvorena umjetnička 
kreacija koja nije uzrokovala promjene u svijesti promatrača? Umjetnost psihotroničkog 
djelovanja je svjesno izazivanje promjena u svijesti promatrača, stvaranje koje bez obzira na 
medij, oblikuje svijest. 

Po mom mišljenju, nastavak razvoja postmodernog umjetničkog izražaja mora ići u tom 
pravcu. Pravcu osvještavanja međupovezanosti mentalnih sadržaja sa kolektivnom sviješću. 

I još dalje... do apsolutnog subjektivizama. Svijesti daje svaka objektivnost iluzorna a svaki 
objekt podložan utjecaju mentalnih stanja stvaraoca. Umjetničko stvaranje obogaćeno 
psihotroničkim sugestijama je neizbježan nastavak tog razvoja. 

Ako se vratimo u prošlost, prvim sačuvanim umjetničkim izražajima, pećinskim crtežima 
Lascoai Altamire... čemu prisustvujemo? Opisu objektivne stvarnosti koju je naslikao drevni 
umjetnik ili možda... ostatcima magijskih rituala koji su stvarali objektivnu stvarnost? Večina 
antropologa i povijesničara umjetnosti se slaže sa drugom definicijom... prisustvujemo 
stvaranju željenih budućih događaja. Stvaranju koje ne ostavlja trag samo na materijalnom 
objektu nego je to stvaranje namjeravalo ostaviti trag na egzistencijalnoj stvarnosti da bi se 
održao i poboljšao život. Magija i umjetničko stvaranje je istovjetan mentalni proces. 
Razlika koja je taj proces definicijom dijelila je samo u ostavljanju materijalnog traga. 

Psihotronička umjetnost je zatvoren krug shvaćanja čovjekovih stvaralačkih potencijala, 
materijalno i mentalno u prožimanju stvara svijest/svijet. 

Koliko danas djeluju na svijest promatrača ova drevna umjetnička djela? Stvaraju li i danas 
efekt promjene podsvjesnih obrazaca da bi se došlo do željenog cilja? Ne. Tada, mentalne 
sposobnosti stvoritelja nisu bile dovoljno razvijene... Danas? Cilj ove knjige je demonstrirati 
evolutivne pomake u sposobnosti stvaranja. 

Nelokalno opažanje i djelovanje 



Što znači nelokalno opažati i djelovati? 

Svjetonazor koji nas je oblikovao od najranijeg djetinjstva putem odgoja i obrazovanja 
suprotan je nelokalnosti. To je vizija lokalnog univerzuma, okruženja u kojem postoji 
neograničeni prostor i stalni protok vremena. To je i vizija svijeta pod utjecajem entropije; 
stalnog trošenja i nestanka... linearni svijet... postanak iz ništavila i završetak u ništavilu... 
Takav je svjetonazor utemeljen na prošlim shvaćanjima o prirodi stvarnosti klasične fizike, 
koji je fizika u svom razvoju nadrasla, ali je i dalje temelj na kojem pojedinci i društvo grade 
svoje postojanje. 

Nelokalni univerzum je suprotna vizija stvarnosti. 

Prostor i vrijeme su iluzija, nisu prepreka opažanju i djelovanju; ne postoji starenje, trošenje, 
nestanak... ne postoji početak ni kraj... postoji samo sadašnji trenutak u kojem se sve 
univerzalne silnice prelamaju i omogućavaju 

shvaćanje svoje prirode i mijenjanje svojih obrazaca. Opažati nelokalno znači 
moći vančulno opažati sve razine postojanja, voljno mijenjati svaki objekt koji imamo u 
svijesti. Sve što postoji pod kontrolom je našeg uma.... sve što postoji je jedinstvo... sve što 
postoji naš je unutarnji svijet... 

Kako razviti nelokalno opažanje i djelovanje? 

Važno seje korak po korak odučiti od starih lokalnih obrazaca i oblikovati 
nove koji odgovaraju stvarnosti nelokalnog univerzuma; shvatiti subjektivnost i iluziju 
svjetonazora u kojem postoje odvojeni objekti, iluziju daje postojanje ograničeno i podložno 
trošenju i nestanku. Potrebno je razviti neurološke veze u mozgu koje omogućavaju vančulno 
opažanje i neograničeno djelovanje. Potrebno je preoblikovati najdublje podsvjesne obrasce 
prema praktičnoj osobnoj svemoći. 

Valja napraviti novi korak prema evoluciji neurološkog sustava i samosvijesti kao proizvoda 
njegova djelovanja. 

Demonstracije u ovoj knjizi su demonstracije mentalnih sposobnosti pojedinca koji je 
restrukturirao svoj neurološki sklop na višu evolutivnu razinu. Te sposobnosti postoje u 
svakome kao potencijal... ali., potrebno je postepeno oblikovati nove mentalne obrasce. 
Dokle god stari, evolutivno niži, obrasci koji svijetu pristupaju lokalno postoje i stvaraju 
osobnost, lokalni je univerzum jedina praktična stvarnost. «Izvanjski svijet» ima moć nad 
pojedincem, moć pojedinca je unutar tog beskrajnog prostora i kratkog vijeka njegova 
postojanja vrlo mala. Kada se stvore novi, evolutivno viši obrasci koji svijetu pristupaju 
nelokalno, osoba kroči prema svemoći, «izvanjski svijet» je sve više pod kontrolom njegove 
volje. 

Čovjek je stvorio viziju bogova prema svojim neosvještenim mentalnim potencijalima; takva 
dualistička vizija stvarnosti je kroz povijest (u nekim društvima i danas) oblikovala pravila 
društvenog ponašanja i živote pojedinaca. 

Kada se odbaci dualizam između čovjeka i Boga i razviju potencijali, ta vizija već danas 
postaje osobna stvarnost nekih pojedinaca i oblikuje društvo. 

Morfogenetsko polje i kolektivna svijest 



Pitanje je, naravno, kako je psihotroničko djelovanje moguće? 

Po mom mišljenju, presudna je povezanost individualnog uma u morfogenetsko polje. 
Sveprožimajuće mentalno polje koje svakog trena utječe na naše nesvjesno. 

Prvi gaje otkrio britanski biolog Rupert Shaledrake i potvrdio mnogim pokusima, ali... kako 
to obično biva s radikalnim otkrićima... znanstvena zajednica je otkriće i njega osobno 
gurnula na marginu. 

Dakle, ja u stvari utiskujem sugestiju u morfogenetsko polje, s jasnim ciljem da svatko tko 
pogleda ove demonstracije doživi određeni mentalni učinak. 

Nije bitno ni vrijeme, vjerovali ili ne, mogu nabiti sugestijom objekt koji tek trebate vidjeti u 
budućnosti (ni ja ga u tom trenutku ne mogu vidjeti); dovoljna je ideja u mom umu da će 
takav objekt postojati i kada započne fizičko postojanje bit će nabijen psihotroničkom 
sugestijom... prvo što mije palo na um kada sam propitivao takvu mogućnost je nabiti 
sugestijom nerođeno dijete (nije bilo ni začeto), djeluje... 

Da, i ja sam šokiran svim tim mogućnostima. To je ljepota nelokalnog svijeta. 
Svijet je oduvijek bio nelokalan, ali nismo ga takvog mogli opažati. Sada, kada se naš 
neurološki sklop razvio, ulazimo u novu stvarnost neograničenog djelovanja. 

Grafike, fotografije i tekstove koristim kao praktično sredstvo demonstracije psihotronike u 
obliku knjige, kao sredstvo koje vam pruža mogućnost voljne kontrole izlaganja 
psihotroničkom utjecaju. 

Naravno, mogu izazvati iste učinke izravnim djelovanjem na vaš neurološki sklop, bez obzira 
gdje ste i u kakvom mentalnom stanju, pošaljem psihotronički utjecaj i vaša razmišljanja se 
mijenjaju. Kada se djeluje izravno, osoba nije svjesna da na nju netko utječe, nema kontrolu, 
svjesna je samo posljedica. 

Nije potrebno da znam vaš položaj, da vas poznajem, znam ime, prezime itd. Dovoljno je da 
znam da postojite... 

Je apsurdno, zastrašujuće, šokantno i nevjerojatno, ali eto, na obzoru naše svijesti se pojavljuje 
novi svijet, drugačija stvarnost sa drugačijim pravilima. Nelokalni, čudesni svijet osobne 
svemoći. 

Shaledrake opisuje morfogenetsko polje kao rezonanciju koja nas spaja. Sveprožimajuće 
mentalno polje koje pohranjuje sva individualna sjećanja, stvara osobnu i kolektivnu sliku 
stvarnosti i utječe na naše svakodnevno razmišljanje i ponašanje. Kada netko usvoji neku 
sposobnost, bez obzira na udaljenost i svijest o tom pojedincu, ostali kreću u tom pravcu 
samorazvoja, spontano povezani u jeninstvo. Morfičku rezonanciju opisuje kao 
međupovezanost organizama na sličnoj egzistencijalnoj frekvenciji. Mogu se kao praktičar, 
samo složiti sa njim, uz ogradu, da nije međupovezanost u kolektivno mentalno polje samo 
realnost jedinki iste vrste. To je redukcionistički zaključak. Međupovezanost je univerzalna. 
Univerzum je mentalno polje... i svatko unutar njega, promjenama svoje svijesti utječe na 
cjelinu. 

Život sa psihotroničkim sposobnostima 



Da moja stanja svijesti utječu na ponašanje drugih ljudi shvatio sam već u djetinjstvu. 
Spontano sam ulazio u trans (ne baš ugodan za okolinu) koji je gotovo svakodnevno bio u isto 
vrijeme spoznaja i kreacija. Trans je neka vrsta mentalnog diktata prožimanja između osobnih 
mentalnih sadržaja sa kolektivnom sviješću. Sto sam točno doživljavao? Opsesivno traženje 
odgovora na pitanja koja su me zanimala. Bez obzira koja je tema postajala opsesija toga dana, 
diktat je bio primanje velikog broja informacija koje su se postepeno slagale u logičnu 
cijelinu. Tjekom tog procesa stvarali su se isti obrasci razmišljanja i opažanja kod okoline. 
Bilo je to očito i stalno se ponavljalo. Bio sam zamišljen, povučen dječak, većinom uronjen u 
unutarnji svijet koji je postajao kolektivna stvarnost. Naravno, shvatio sam da sam čudan, da 
drugi to ne doživljavaju. I naravno... bilo je i okolini jasno da su ta transna stanja nešto 
nebično, tako sam postao stalna meta komentara. Postepeno sam trans naučio skrivati i još se 
više povukao u sebe. Već negdje u dvanaestoj godini života počeo sam se svjesno poigravati sa 
roditeljima i prijateljima, poigravao sam se i za vrijeme dosadnih satova u školi, moje želje 
izražene u stanjima svijesti snažne koncentacije ("snažna koncentracija" je najbolji izraz ali 
nije potpuno točan, točnije je "u stanjima nadosobnog transa") mijenjala su ponašanje drugih. 

U pubertetu sam počeo proučavati magijske tradicije, u dvadesetima prolazio niz 
samorazvojnih tehnika... koliko god različita bila moja životna iskustva i teme koje su me 
zanimale, sve je vodilo istom cilju, djelovanju na ljude i društvene događaje. Ne mogu reći da 
je bilo jasne namjere razvoja u tom smjeru, jednostavno, po urođenoj prirodi mog 
neurološkog sklopa, sve je vodilo tome. Kada sam konačno saznao za eksperiment neurologa 
Richarda Davidsona koji je otkrio da u fokusiranoj koncentraciji mozak nekih pojedinaca 
ulazi u gama frekvenciju (25 - 70 Hz) koja stvara promjene u "izvanjskom svijetu", konačno mi 
je postalo jasno zašto sam «čudan». 

Ta spoznaja je bila ključ koji je nesvjesni proces pretvorio u svjesnu namjeru razvoja i 
unapređenja sposobnosti. Konačno sam imao informacije šta se zaista dešava i kako 
unaprijediti psihotroničke sposobnosti. Od tada do danas, napredujem... najveći pomak sam 
napravio u zadnjih desetak godina kada su stvaralačne gama frekvencije postale neograničene 
prostorom i vremenom. Do tada sam bio sposoban djelovati jedino na bližu okolinu ili ljude 
sa kojima sam bio mentalno/egzistencijalno povezan. 

Realnost je da danas imam potpun kontrolu nad egzistencijalnim stanjima bilo koje osobe, 
koja se nalazi bilo gdje. Dovoljno je da postoji u mojoj svijesti kao objekt na koji želim 
djelovati. Kako to znam? Jednako jasno kao što vi znate što možete kontrolirati fizičkim 
utjecajem. 

Koliko često upotrebljavam psihotroničke sposobnosti? 

Vrlo rijetko. Svjestan sam da i najbezazleniji utjecaj mijenja ne samo život ciljane osobne, 
nego stvara i lančanu reakciju sa nesagledljivim posljedicama. Svaka promijena u 
univerzumu, mijenja cjelinu. Vrlo teško je shvatiti koje će biti krajnje posljedice. 
To je trenutno moja razvojna opsesija, djelovati konstruktivno. 

Vidjet ćemo koliko sam sa objavljivanjem ove knjige bio konstruktivan. 

Demonstracije 



U ovoj knjizi demonstriram ideju kako se psihotroničke sposobnosti mogu koristiti u svrhu 
umjetničkog stvaranja. U posljednjih sedam godina stvorio sam stotine fotografija i grafika 
nabijene psihotroničkim utjecajima i dva književna dijela. Svakako namjeravam nastaviti 
proučavanje mogučnosti da se kreativni izražaj obogati novom dimenzijom koja spaja 
stvoreno i promatrača/čitatelja na dubljoj i sadržajnijoj razini doživljaja. 

Lako je utjecati na promatrača neke grafike/fotografije/teksta/skulpture itd. na jednostavnoj 
razini djelovanja na općenita psihička i fizička stanja. Znatno teže je stvoriti složen mentalni 
doživljaj. U ovoj knjizi upravo to pokušavam, obogatiti doživljaj promatranja nekog 
umjetničkog djela psihotroničkim utjecajem koji uzrokuje složene mentalne procese. 

Svjetonazor današnjice shvaća osobu kao integritet odvojen od univerzalne cijeline, koji se sa 
njom ograničeno prožima. Stvarnost je sasvim suprotna, samosvijest je samo žarište 
isprepletenih univerzalnih silnica, krhka i podložna utjecajima i promjenama. Realnost je da 
mogu lako djelovati na vaš mentalni sklop. To je naravno, kontroverzna istina. Istina koja 
urušava čitav sustav razumjevanja osobe kao jedinke koja živi i djeluje slobodnom voljom. 
Slobodna volja u apsolutnom smislu ne postoji. I ova knjiga je nastala kao produkt kolektivne 
svijesti i univerzalne evolucije, autor je samo samosvijesno žarište silnica prošlosti, 
sadašnjosti i budućnosti koje se prolamaju kroz njegovu egzistenciju, tako je i sa čitateljem 
ove knjige... sve u univerzumu su sveobuhvatni procesi, dijelovi se mogu samo uvjetno 
shvatiti kao sastavnica cijeline. Dublja je istina da samo cjelina postoji. Sve je univerzalna 
svijest u razvoju, mi smo dio te svijesti i na nju stalno djelujemo, kao što ona djeluje na nas. 
Ova definicija postojanja ponovno sliči na dualizam... i je... da autorova samosvijest nije 
dualistična ne bi se bavio djelovanjima na objekte... ali, barem je došao do toga da nema 
objekta na koji ne može do određene razine djelovati, odnosno, nema objekta izvan njegove 
samosvijesti. Subjektivizam koji se praktično razvija korak po korak sa ciljem svemoći. 

Dok budete promatrali grafike, fotografije i čitali psihotronički nabijene tekstove u ovoj 
knjizi vaš mozak će biti izložen djelovanju gama frekvencija. Princip je identičan sa npr. TV/ 
radio/telefonskim/internet odašiljačima i prijemnicima. Svakodnevno smo bombardirani 
tisućama poruka koje odašilju razni odašiljači. Razlika je samo u tome što vaš mozak ne može 
shvatiti poruke namjenjene elektroničkim prijemnicima ali svršeno shvaća poruke koje 
prenose gama frekvencije u ovoj knjizi koje odašilje ljudski mozak. 

Koliko god ovo objašnjenje bilo suvremenom umu jasno, psihotronika je neistražena tema i 
zato moram upozoriti da demonstracije u ovoj knjizi gledate na vlastitu 
odgovornost. 

Svaki novi korak u evoluciji izaziva otpore. Želim objaviti istinu i želim da se ta kontroverzna 
istina pomno prouči. Nema logike za bilo kakvu štetu po zdravlje onih koji će doživjeti 
demonstracije u ovoj knjizi, utjecaji traju kratko (dok gledate) i imate savršenu kontrolu 
koliko ćete biti izloženi. Nema razlike u svakodnevnoj izloženosti gama frekvencijama koje 
odašilju elektronski odašiljači i ovih u knjizi, osim... što su ove plod ljudskog uma, dakle 
prirodna komunikacija koja se odvija od kada postoji naša vrsta sa ovako razvijenim 
neurološkim sklopom... ali... nikada se ne zna kakve otpore ovakva praksa može izazvati. 
Zbog toga, moram biti oprezan. 

Nadam se da ćete biti dovoljno hrabri i otvoreni da doživite i osvjestite novu razinu vlastitih 
mentalnih sposobnosti. Manje hrabri, pametni i napredni, neka samo pročitaju tekstove. 

Lako je utjecati psiho troničkom sugestijom na opća mentalna i fizička stanja, 
ako gledate u ovu grafiku (ili vam je u domenu mentalne pozirnosti) fizička 
energija i mentalna koncentracija će vam padati. 

Dok gledate ovu grafiku ili vam je u domenu mentalne pozornosti, fizička 
energija i mentalna koncentracija će vam rasti. Cilj demonstracija na idućim 
stranicama je puno složeniji utjecaj. 

Psihotroničke fotografije 

Zalazak sunca na Korčuli, fotografija na ovoj stranici nije nabijena 
psihotroničkim utjecajem. 

Ako gledate obje stranice istovremeno, ova kopija koja sadrži psihotroničke 
sugestije više će vam privlačiti pažnju. Zašto? Mozak dobija uz čulne i 
vančulne informacije koje mora obraditi. Za razliku od prve, puno dublje ćete 
doživjeti snimljeni prizor, kao da ste na mjestu događaja. 

Pogled kroz ključaonicu HDLU, toga dana sam zavirio kamerom kroz 
ključaonicu zatvorenih vrata, upravo se je pripremala izložba. 

Ova psihotronički nabijena kopija "vodi unutra", proči ćete mentalno kroz 
ključaonicu i doživjeti interijer u tom trenutku. Koliko precizno i dobro? 
Iskustva variraju, općenito zbog osobenosti svakog mentalnog sklopa i različitoj 
podložnosti psihotroničkim utjecajima, iskustva variraju. 

Psihotronički naboj ove kopije omogućava gledatelju da osim čulnih doživi i 
mentalnu senzaciju prožimanja sa leptirom i njegovom sviješću toga trenutka. 
Psihotronički utjecaj će djelovati bez obzira da li su vam oči otvorene, važno je 
da ste izloženi blizini ove fotografije. 

Prosjakinja, snimljena u Jurišićevoj. 

Psihotronička sugestija daje mogućnost poistovjećenja (telepatskog 
povezivanja) sa stanjem svijesti prosjakinje u tom trenutku. Zanimljivo, mada 
to nisam izravno sugerirao, svi koji su vidjeli ovu kopiju spontano zatvore oči! 

Alkoholičar u Branimirovom parku. 

Psihotronička sugestija na ovoj kopiji daje mogućnost poistovjećenja 
(telepatskog povezivanja) sa likom na ovoj fotografiji. 



Zalazak sunca iza Hvara, snimljen na ljetni solsticij 2011. iz crkve Sv.Roka u 
Trpnju. 

Stres, kako fotografirati stres? Jedino po njegovim učincima... ova fotografija 
je loša reklama za duhansku industriju... 

Uz pomoć psihotronike, moguće je stvoriti snažniji doživljaj stresa kod 
gledatelja. 



Zdenac života. 

Fotografija je samo isječak onog što fotograf vidi i osjeća u trenutku snimanja. 
Za razliku od prve, ova kopija proširiti će vam svijest i na sadržaje koji nisu u 
kadru. Koliko dobro i precizno? Zavisi od sposobnosti psihotroničara ali i od 
mentalnih sposobnosti gledatelja. To je stvarno prožimanje sa umjetničkim 
djelom, reakcije su različite i svaki doživljaj je jedinstven. Psihotronika može 
biti ispiranje mozga i preuzimanje kontrole nad objektom, Ali, konstruktivnija 
je kao sredstvo proširenja svijesti koje iskustvima daje novu, širu dimenziju. 

Psihotronička književnost 

Tekst je također dobar medij koji se može obogatiti psihotroničkim sugestijama 
i pružiti čitatelju dublje iskustvo. 

Naravno, podsvijest je ta koja zaista razumije tekst, zato su moguće i zabavne 
igrice koje otkrivaju svu fleksibilnost ljudskog uma (i podložnost 

psihotroničkim manipulacijama). 

Ti si genije. 
Ti si idiot. 

Koja vam rečenica više privlači pažnju? 

U pitanju je jednostavna manipulacija limbičkim sustavom koji je odgovoran 
za stvaranje emocija a "prokletstvo" našeg uma je da uvijek vrednuje ono što 
izaziva pozitivne emocije. Svjesno, možete shvatiti prvu rečenicu kao 
kompliment a drugu kao uvredu, ali, ako psihotronički naboj drugoj rečenici 
daje sposobnost izazivanja pozitivnih emocija a prvoj negativnih, značenje 
postaje manje važno... 

Tuga 
Sreća 
Depresija 
Euforija 

Da li reakcije odgovaraju ovim pojmovima dok ih čitate? 

Govor tijela nikada ne laže jer otkriva podsvijesne reakcije, dižete li spontano 
glavu kada čitate tuga i depresija? Spuštate li dok čitate sreća i euforija? 

Ovo je odlomak iz knjige "Iza granice" koju sam napisao 2005. bez 
psihotroničkog naboja: 

"Put u osamu... 

U tišini sobe koja dijeli unutarnju snagu od beskrajnog prostora izvan moje 
kontrole, postoje samo otkucaji sata i svjetlost grada u daljini. 
Izvan te granice, sjećanje priziva slike doline koja vodi u tjeskoban betonski 
svijet; sad je iz tog prostora ostao samo nemir koji treba nadići, koji mora 
nestati ... Obrisi predmeta u sobi su toliko poznati da ne vežu svijest; tišina je 
duboka i vodi u unutarnji svijet... 

U prostoru iza kapaka brzo nestaju i zadnji dojmovi proteklog dana ... ubrzani 
protok vremena ... nizanje dobro poznatih slika u umu koji ih je odavno 
istražio i posložio u ladice. Volja za nadilaženjem čulnog opažanja uvijek je 
blaga, nenaporna ... odmor od napornog postojanja u mreži iluzije. 

Opuštanje preplavljuje tijelo, disanje se smiruje i postaje neprimjetno... 

Sada je uzlazni tijek energije jedina stvarnost; ponovno se javljaju opažanja 
okolnog prostora, ali su oblici fluidni i promjenjivi; vibriraju različitim 
ritmovima... 

Svaku od tih vibracija mogu osjetiti i mijenjati ... kretati se kroz prostranstva 

koja su se usjekla u sjećanje ... bez granica ... bez vremenskog 

odmaka ... prostor je izgubio svoju moć, stvoritelj se vratio stvorenom ... 

U toj promjenjivoj stvarnosti dojmovi izvanjskog svijeta gube objektivnost, 
dojmovi unutarnjih psihičkih stanja poprimaju objektivan karakter. Dovoljna 
je želja, da se uđe u svijet podsvjesnih obrazaca koji su stvorili životna iskustva 
i oblike "izvanjskog" svijeta; kao u snu ... samosvijest počinje stvarati igru 
simbola koji vode još dublje, u same temelje osobnosti ... 

U ovom trenutku vidim svoje tijelo odvojeno od sebe, ogromno je ... svaka 
pora na koži izgleda kao beskrajan ponor ulazim u nju vrelina, vlaga, osjećaj 
gađenja buka koju stvara krvotok postaje nesnošljiva krećem se dalje, 
okolina mijenja gustoću i teksturu; tražim puteve koji stvaraju najmanji otpor 
okolina postaje 

potpuno nepodnošljiva, osjećam strah i otpor 
izlazim iz tijela. 

Želim prijeći granicu života. Stoje iza granice? Raspadanje. 
Ostao je samo umor, svijest sužena na poznate detalje. 

Bol ... nepodnošljiva bol ... 

Odjednom, nestaje bol i nestaje svijet; ostaje samo svjetlost 
Misli postaju preteške ... nestaju. 
Ponovno počinjem osjećati tijelo. 

Oko tijela je titravo energetsko polje, mijenja se... neke vibracije me privlače, 
neke odbijaju ...potpuno ulazim u blage titraje iznad glave nestaje osjećaj 
identiteta ... ostaju samo vizije budućnosti. Postoje samo neformirane slike 
mjesta i događaja, mijenjaju se lagano iz trena u tren, svaka misao, svako 
djelovanje ih mijenja ... rastaču se i nanovo oblikuju, ne postoji ništa stalno, 
mijenja se i moja reakcija na vizije, od oduševljenja do straha... 

Želim stvoriti budućnost. 

Vizije sadrže previše nepoznatoga, ne snalazim se u takvom stanju, moram 
zadržati u svijesti nešto poznato i čvrsto, što se mijenja sporo. 

Privlače me dvije vizije prepune snažne uzdižuće energije, vizije koje daju 
snagu. 

Grad navodi. Knjige ... uspon do neba. Svjetlost obojena značenjem. 

Trebat će mi više snage da ostvarim vizije. Treba mi podrška; volja za 
promjenom. 

Uzimam energiju; ulijeva se u mene ... vizije postaju jasnije, svjetlije, statične. 

Iza mog mentalnog polja široko je prostranstvo u stvaranju, stapanju i 
rastakanju; dominantni oblici rastu, razvijaju se ... onda stanu; skupe novu 
snagu; i ponovno rastu ... ili se lagano raspadaju i stapaju u nove oblike... 

Dovoljno ih je opaziti da se dogode promjene u mentalnom polju; vizija svijeta 
se mijenja, postajem budućnost." 



Ovo je živa dosada od odlomka... evo isti odlomak obogaćen psihotroničkim 
sugestijama u skladu sa porukama iz teksta: 

"Put u osamu... 

U tišini sobe koja dijeli unutarnju snagu od beskrajnog prostora izvan moje 

kontrole, postoje samo otkucaji sata i svjetlost grada u daljini. 

Izvan te granice, sjećanje priziva slike doline koja vodi u tjeskobni betonski 

svijet; sad je iz tog prostora ostao samo nemir koji treba nadići, koji mora 

nestati... 

Obrisi predmeta u sobi toliko su dobro poznati da ne vežu svijest i tišina je 
toliko duboka da vodi u unutarnji svijet... 

U prostoru iza kapaka brzo nestaju i zadnje impresije proteklog dana... ubrzani 
protok vremena... nizanje već dobro poznatih dojmova u umu koji ih je odavno 
istražio i posložio u ladice. 

Volja za nadilaženjem čulnog opažanja uvijek je blaga, nenaporna... odmor od 
napornog postojanja u mreži iluzije. 

Opuštanje preplavljuje tijelo, disanje se smiruje i postaje neprimjetno... 

Sad postoji samo uzlazni tijek energije kao jedina stvarnost; ponovno se javljaju 
opažanja okolnog prostora, ali su sada oblici fluidni i promjenjivi; vibriraju 
različitim ritmovima... 

Svaku od tih vibracija mogu osjetiti i mijenjatil kretati se kroz prostranstva 
prostora koji se usjekao u sjećanjel bez granical bez vremenskog odmakal 
prostor je izgubio svoju moć, stvoritelj seje vratio stvorenom. 

U toj promjenjivoj stvarnosti dojmovi izvanjskog svijeta gube svoju 
objektivnost, dojmovi unutarnjih psihičkih stanja poprimaju objektivan 
karakter. 

Dovoljna je želja, Želja je dovoljna da se uđe u svijet koji stvara životna 
iskustva i forme "izvanjskog" svijeta. Kao u snul samosvijest počinje stvarati 
igru simbola koji vode još dublje, u same temelje osobnosti. 

U ovom trenutku vidim svoje tijelo odvojeno od sebe, ogromno je... svaka pora 
na koži izgleda kao beskrajan ponor ulazim u nju, vrelina, vlaga, osjećaj 
gađenja,buka koju stvara krvotok postaje nesnošljiva, krećem se dalje, okolina 
mijenja gustoću i teksturu; tražim puteve koji stvaraju najmanji otpor, okolina 
postaje potpuno nepodnošljiva, osjećam strah i otpor, izlazim iz tijela. 

Želim prijeći granicu života. Što je iza granice ? 

Raspadanje. 

Ostao je samo umor, svijest sužena na poznate detalje. Bol... nepodnošljiva 
bol... 

Odjednom, nestaje bol i nestaje svijet; ostaje samo svijetlost. 
Misli postaju preteške... nestaju... 

Ponovno počinjem osjećati tijelo. 

Oko tijela je titravo energetsko polje, mijenja sel neke vibracije me privlače, 
neke odbijaju... ulazim potpuno u blage titraje iznad glave... nestaje osjećaj 
identitetal ostaju samo vizije budućnosti. Postoje samo neformirane slike 
mjesta i događaja, mijenjaju se lagano iz trena u tren, svaka misao, svaka akcija 
ih mijenjal rastaču se i nanovo formiraju, ne postoji ništa stalno u njihovim 
oblicima, mijenja se i moja reakcija na vizije, od oduševljenja do strahal Želim 
stvoriti budućnost. 

Vizije sadrže previše nepoznatoga, ne snalazim se u takvom stanju, moram 

zadržati u svijesti nešto poznato i čvrsto, što se mijenja sporo. 

Privlače me dvije vizije prepune snažne uzdižuće energije, vizije koje daju 

snagu. 

Grad na vodi. 

Knjige... uspon do neba. Svijetlost obojena značenjem. 

Trebat će mi više snage da ostvarim vizije. Treba mi podrška; volja za 
promjenom. 

Uzimam energiju; ulijeva se u mene... vizije postaju jasnije, svjetlije statične . 

Iza mog mentalnog polja široko je prostranstvo formi u stvaranju, stapanju i 
rastakanju... 

Dominantni oblici rastu, razvijaju sel onda stanu; skupe novu snagu; i 
ponovno rastu... 

ili se lagano raspadaju i stapaju u nove forme... 

Dovoljno je opaziti ih da se dogode promjene u mom mentalnom polju; vizija 
svijeta se mijenja? Postajem budućnost. 



Treba li komentar? Sigurno ćete sporije čitati odlomak sa psihotroničkim 
sugestijama, mozak prima više informacija koje mora obraditi. Moguće je 
tekstom prenesti poruke ali ne i egzistencijalna stanja tako da ih čitatelj osjeti 
"na svojoj koži". Psihotroničke sugestije vezane uz poruke iz teksta daju i tu 
dimenziju književnom stvaranju. 

To je zaista umjetnost psiho tronike, najsloženija i najzahtjevnija psiho tronička 
kreacija, nisam bio zadovoljan stvaranjem ovog odlomka 2005. to mije bio 
vrhunac, od tada sam napredovao i svakoga dana sve više napredujem... 

Film je naravno najsavršeniji postojeći medij za prenošenje psihotroničkih 
sugestija. Evo jedna zezancija na Youtubu. Pomalo prelazim granicu 
pristojnosti prema čitatelju (i onom koji je ovaj odlomak iz filma postavio na 
Youtube) ali scena je toliko neodoljivo izazovna da sam to morao probati. 
Psihotroničke sugestije djelovat će samo na one koji su pročitali ovu najavu 
(dakle čitatelje ove knjige) ne na širu javnost koja gleda taj isječak. 
Naravno... bezopasane su... kako god se osjećali dok ga gledate... ali... moram 
upozoriti da to radite na vlastitu odgovornost... 

Dobro je da se igram, zezam i eksperimentiram... to samo znači da još nisam 
na tamnoj strani: 

http:/www.youtube.comwatch?v=3MaJy7LH5js&feature=share&noredirect=l 

Neurologija psihotronike 



Istraživanja psihotroničkih utjecaja koje provode države su tajna. Mogu samo 
naslućivati do koje razine su došli. Ali, jedno je sigurno, dokle god se temelje 
na materijalističkom i redukcionističkom svjetonazoru, rezultati mogu biti 
samo skromni. 

Nadam se da će budućnost donesti nepristrana istraživanja ljudskog mozga za 
vrijeme slanja i primanja psihotroničke sugestije koja će biti iskorištena za opće 
dobro. Do tada, kao praktičar, mogu jedino učiti i zaključivati iz osobnog 
iskustva. 




Da bi osvjestili temeljne neurološke obrasce važno je otkriće američkog 
neurologa MacCleana, koji je shvatio daje evolucija neuroloških sustava 
tijekom prirodne evolucije stvorila trojedini ljudski mozak. Tri autonomna, ali 
međupovezana dijela, fiziološki su jedan iznad drugoga i čine funkcionalnu 
cjelinu, koja presudno djeluje na odnos pojedinca prema sebi i svijetu. 

MacClean je podijelio ljudski mozak na moždano deblo, limbički sustav i veliki 
mozak. Evolucijski, moždano deblo je razvijeno već kod reptila, limbički sustav 
kod nižih sisavaca, primati imaju već 

prilično razvijeni veliki mozak, a čovjeku je svojstven razvijeni frontalni korteks 
(čeoni korteks) - kora velikog mozga smještena iza čela. 
Razvijenije frontalni korteks stvorio civilizaciju; on je sjedište kreativnih 
sposobnosti, apstraktnog mišljenja, planiranja, predviđanja, intuicije i 
vančulnog opažanja. 

Evolucija frontalnog korteksa danas vodi i razvoju psihotronike, sposobnosti 
koja obuhvaća sve napredne funkcije ljudskoga neurološkog sustava. Biti 
sposoban za psihotroničko djelovanje znači imati razvijenije neuronske veze 
unutar frontalnog korteksa. 

Mozak djeluje kao cjelina i psihotronika je u neurologijskom smislu složen 
proces. 

Nakon MacClean ove podjele mozga neurolozi su shvatili ulogu limbičkog 
sustava kao prekidača između osnovnih životnih funkcija, koje regulira 
primitivno moždano deblo, i viših mentalnih funkcija, koje regulira frontalni 
korteks. Okidač su emocije. Limbički je sustav sjedište u kojem nastaju 
emocije. Negativne emocije poput straha prebacuju fokus djelovanja mozga u 
moždano deblo, pozitivne u frontalni korteks. 

Takav je sustav logičan, da bi osoba mogla preživjeti, iznenadna opasnost i stres 
moraju pokrenuti instinktivne reakcije koje regulira moždano deblo; kada 
vlada ugoda, limbički sustav prebacuje fokus u naprednije dijelove mozga koji 
planiraju, stvaraju i kreativno razmišljaju. 

Sustav je logičan, ali... nije bez mane... mana su česti iracionalni strahovi, kao 

posljedica neke proživljene traume; davno proživljena i preživljena trauma ipak 

uzrokuje nesvjesne procese prebacivanja fokusa u moždano deblo i paralizira 

više funkcije, za koje je naš mozak sposoban. 

Kako izgleda samosvijest kada je fokus u moždanom deblu? 

Stalna tjeskoba, oprez, strah, mržnja i agresivni porivi. Istovjetno reptilskom 

mentalnom sklopu, egzistencija koja je ispunjena osnovnim nagonima 

preživljavanja po svaku cijenu. Preživljavanje čega? Osnovnog osobnog 

integriteta, tjelesnog sustava bez ikakvih moralnih dvojbi, ideja ili ideala. Glad. 

Stalna glad i strah vladaju reptilskim mentalnim sklopom. Kasniji evolutivni 

razvoj života na Zemlji doveo je do stvaranja emocija; za razliku od reptila 

ptice i sisavci brinu o mladima, a vrste često žive u povezanim zajednicama. 
Dakle, nakon obrane osnovnoga osobnog integriteta razvijala se svijest o 
zajednici, njezinu preživljavanju i napretku. Neke funkcije apstraktnog 
mišljenja vidljive su već kod primata i nekih vodenih sisavaca, ali jedino se 
čovjek vinuo do apstraktnih, a društveno važnih ideja, kao što je ideja boga, 
zagrobnog života i apstraktnog stvaranja. 

Kako izgleda samosvijest kada je fokus u frontalnom korteksu? 

Ako je fokus dugotrajan, mogu se čak zanemariti osnovni instinkti 
samoodržanja. Samožrtvovanje za ideje, moralni prehrambeni kodeks ili čak 
namjerno gladovanje do smrti kao sredstvo borbe za neki ideal. Uronjenost u 
duboke misli, kreativna koncentracija i moralne dvojbe, a kada je fokus izrazit, 
meditacija i transcendencija osobnosti, svijest jedinstva s univerzumom, 
nadilaženje poistovjećenja s tjelesnim. 

Na planu samorazvojnih tehnika najviše je, na osnovu MacCleanovog otkrića, 
napravio Dormant Brain Reserch and Development Laboratorv iz Colorada. 
Osnovan od strane veterana drugoga svjetskog rata, T. D. Linga, osmislio je niz 
tehnika otklanjanja podsvjesno utemeljenih strahova i fokusiranja neuroloških 
funkcija u frontalni korteks, sa ciljem stvaranja naprednije osobnosti i boljeg 
društva. 

Preporučujem njihove tehnike, ali fokus rada mozga u frontalnom korteksu 
neće donijeti psihotroničku sposobnost, upravo suprotno, takav fokus 
onemogućava psihotroniku... 

Zašto? 

Razvijen frontalni korteks osnova je psihotroničkih sposobnosti; 
transcendencija osobnog integriteta vezanog za tjelesno postojanje, nadilaženje 
koncepata prostora i vremena, svijest jedinstva i egzistencijalno prožimanje sa 
svakim objektom koji opažamo su presudni. Bez tih sposobnosti nema 
psihotronike... ali... potrebna je i poveznica s primitivnijim dijelovima mozga, 
potreban je djelatan neurološki proces strujanja informacija između moždanog 
debla i frontalnog korteksa, igra međudjelovanja primarnog instinktivnog 
identiteta sa sposobnošću transcendencije. I to bez kočenja protoka 
informacija od strane limbičkog sustava. 

To znači da moralne dvojbe, loše emocije ili prebacivanje fokusa ujedan ili 
drugi dio mozga ne smiju postojati. U isto vrijeme, moždano deblo i frontalni 
korteks trebaju biti izrazito aktivni, a limbički sustav ne. Emocije u idealnom 

smislu ne bi smjele postojati; ili barem moraju biti blage. Pokušaj 
psihotroničkog djelovanja daje rezultate kada vlada blagi, uzdižući, osjećaj 
euforije. 

Osnovni pojam osobnosti sa svojim egocentričnim ciljevima djeluje kroz svijest 
jedinstva, da bi integritet tjelesne osobe prekrajao univerzum... stvarao ga 
prema svojoj volji... 

Čovjek je stvorio mitove o bogovima upravo prema takvom tijeku informacija 
kroz neurone. Svemoćni ali egocentrični, božji planovi (frontalni korteks) su 
čovjeku (moždano deblo) nespoznatljivi, ali ih je ponekad moguće privoliti na 
ispunjavanje egocentričnih ciljeva. 

Tako su strukturirane uspješne ljudske zajednice. Stalna opasnost od 
izumiranja stvorila je uz pomoć razvijenog frontalnog korteksa mitove o 
bogovima i magijske prakse, a na hijerarhijski vrh društva postavila svećenike, 
koji ritualima stvaraju povoljno okruženje, da bi se primarne potrebe prehrane 
i razmnožavanja mogle zadovoljiti. Svijest daje izvor blagostanja u 
transcendentnom sveprisutna je od početaka ljudske kulture. I danas je 
prisutna... mada znanstveni materijalizam potiskuje ideju transcendentnog, oni 
su frontalni korteks zajednice, od njih se očekuje spas u trenucima krize i ideja 
koja vodi prosperitetu. 

Ova je knjiga koncipirana da pokrene prve korake u razvoju psihotroničkih 
sposobnosti kod čitatelja. Koncipirana je tako da izgrađuje mentalni sklop 
upravo prema sposobnosti povezivanja primarnih neuroloških funkcija sa 
naprednima. Knjiga će svakako izazvati emocije, možda i burne. Po kvaliteti tih 
emocija možete vidjeti koliko ste daleko od cilja. Mržnja, zavist, agresija, strah 
itd... daleko ste... jako daleko... ako zavlada oduševljeni entuzijazam, bolje... ali 
još uvijek dosta daleko... najbolja je ravnodušnost da ste sve to znali... iako, 
ipak niste sposobni za psihotroničko djelovanje... blizu ste, jako blizu... najgore 
stanje svijesti je uvjerenje da ste sposobni, a niste nikada nikome ponudili 
stvarni dokaz... to je reakcija psihički poremećene, traumatizirane osobnosti. 
Emotivna reakcija će pokrenuti i razmišljanja... pratite asocijacije... i ideje koje 
se javljaju... što su više usmjerene konceptu općeg dobra... i što više bude 
sigurnost u sebe... to ste bliže ostvarenju psihotroničkih sposobnosti. 

Želite li provjeriti sposobnosti... izaberite neki objekt u vašoj blizini i nabijte ga 
mentalnom sugestijom da vječno prenosi željeni utjecaj na svakog promatrača. 
I provjerite reakcije. Ako ne možete djelovati na bliski, vidljivi objekt, sasvim 
sigurno nećete ni na daljinu. Želite li provjeriti utjecaj na daljinu, nabijte neki 
udaljeni objekt sugestijom i provjerite reakcije... 

Ako ste za to sposobni, možete psihotronički djelovati na neku osobu, postoji 
mogućnost, treba je provjeriti... 

Stvaranje budućnosti 



Svijet materijalizma i kapitalizma, svijet podjeljen granicama država umire u 
agoniji. Volio bi doživjeti drugačiji svijet... svijet harmonije sa prirodnim 
okruženjem, kolektivno shvaćanje istine o međupovezanosti i nevidljivim 
silnicama koje kroje egzistenciju pojedinaca i društvo. Osobnu svemoć... 
uzdignutu iznad entropije koja slobodno stvara nove, složenije obrasce osobne 
i univerzalne egzistencije. 

Razvoj psihotronike dobar je put prema tom cilju. Temeljna istina o načinu 
na koji um opaža i stvara. Istina o međupovezanosti i potencijalnoj osobnoj 
svemoći. Tko kontrolira ljudski um, kontrolira i univerzum, jer slika 
univerzuma po kojoj određujemo egzistenciju nije ništa objektivno i 
nedodirljivo osobnim mentalnim procesima. Uparavo suprotno, svijet je 
subjektivna kreacija podložna promjenama unutar našeg mentalnog sklopa. 
Tko gaje sposoban promjeniti, mijenja i «objektivnu stvarnost». 

Što se može desiti u budućnosti sa svijetom kakav poznajemo? 

Mogu li opstati materijalističke i redukcionističke zablude? 

Mogu li opstati društveni obrasci ponašanja koji tretiraju pojedinca kao 

slabašno stvorenje koje se može i mora kontrolirati represijom države? 

Može li umjetničko izražavanje ostati na razini konfuznog ispoljavanja koje 

izvršava zanemariv utjecaj na mentalni sklop promatrača i kolektivnu svijest? 

Mogu li prirodni kreativni potencijali ljudskog uma ostati potisnuti i 

neosvješteni? 

Nema sumnje, svaki novi korak u osobnoj i kolektivnoj evoluciji nailazi na 
otpore starih obrazaca. Ništa užasnije od svemoćnog pojedinca društvo kakvo 
danas poznajemo ne može zamisliti... kada psihotronika postane uobičajena 
praksa, institucijama je kraj. Znanstvenom svjetonazoru je kraj, religijama je 
kraj, represiji je kraj, kraj je i nemoći... Previše je ovo sveobuhvatna revolucija 
da bi bila prihvaćena bez otpora. Vjerojatnije je zaključiti da će represijom biti 
onemogućena nego se naivno nadati sveopćem prihvaćanju. Ali, istina se ne 
može potisnuti... bili je svjesni ili ne, ona vodi naše živote. Više od desetljeća 
razmišljam o optimalnoj taktici prezentacije psihotroničkis sposobnosti, postoji 
li taktika koja neće naići na otpor? I kako će se taj otpor manifestirati? 
Pojedinac koji piše ovakve knjige i stvara na ovaj način može/mora uništiti 
postojeći svjetonazor i društvene strukture do temelja ili će biti uništen. 

Tako je bilo uvijek kroz povijest. Nadam se da će revolucija osvještavanja i 
praktične primjene viših mentalnih sposobnosti biti prihvaćena sa što manjim 
otporom. 

Pročitavši ovu knjigu, postali ste stvoritelj novog svijeta. Koliko će stvoritelj biti 
konstruktivan, zavisi koliko ste konstruktivno osvijestili njen sadržaj. 

Autor u dvanaestoj, kada je počeo svjesno koristiti psihotroničke sposobnosti i 
za vrijeme koncentracije na pisanje teksta ove knjige. Osjetite li razliku u 
frekvencijama koje mozak odašilje u prostor? 
Na prvoj fotografiji gama frekvencije a na drugoj beta. 

